তিনি আরও বলেন, গতকাল রাত সোয়া একটায় নগর বিএনপি’র সহ-সম্পাদক একরামুল কবীর মিল্টনকে গ্রেফতার করা হয়েছে। নগর বিএনপি’র সহ-ছাত্র বিষয়ক সম্পাদক আব্দুল আজিজ সুমনকে দুপুর সাড়ে ১২টার দিকে নগরীর দোলখোলাস্থ বাসা থেকে আটক করে নিয়ে গেছে ডিবি পুলিশ। আটকের সময় তাকে বেধড়ক মারপিট করেছে, ভাঙচুর করেছে ঘরের আসবাবপত্র, পরিবারের সদস্যদের সাথে চরম দুর্র্ব্যবহার করেছে বলে জানিয়েছেন তার স্বজনরা। ২০নং ওয়ার্ড বিএনপি’র সাধারণ সম্পাদক মহিউদ্দিন টারজানকে গ্রেফতার করেছে রাত ৩টায়, ৩০নং ওয়ার্ড বিএনপি’র সাংগঠনিক সম্পাদক ও দাদা ম্যাচ অঞ্চলের গুরুত্বপূর্ণ শ্রমিক নেতা আলম হাওলাদার, ৬নং ওয়ার্ড শ্রমিকদল নেতা লোকমান হোসেনসহ গত দু’দিনে প্রায়শ’ খানেক নেতাকর্মীকে গ্রেফতার ও সহ¯্রাধিক নেতাকর্মীর বাড়ীতে পুলিশ গিয়ে হুমকি দিয়েছে নির্বাচনী কর্মকান্ড থেকে বিরত থাকতে।